Hea meel on teatada, et kolmas Tallinna Tehnikaülikooli transpordi ja logistika suvekool toimub juba 26.-28. augustil 2015. aastal.
Kaks eelmist suvekooli, 2013. ja 2014. aastal osutusid väga populaarseteks, seetõttu toimub sel aastal juba kolmas suvekool. Käesoleva aasta teemad keskenduvad “suurtele asjadele” transpordis ja logistikas – BIG IS BEAUTIFUL! IS IT?
Esinejate loetelu on aukartustäratav — selle aasta suvekoolis on andnud oma nõusoleku esinemiseks prof. Jorma Mäntynen ja prof. Jarkko Rantala Tampere Tehnikaülikoolist, prof. Lauri Ojala Turu Ülikoolist, Euroopa Komisjoni asepresident 2004-2014 Siim Kallas, Eesti Arengufondi nõukogu esimees Raivo Vare, Estonian Air’i nõukogu liige Erkki Urva, Tallinna Lennujaama juhatuse liige Erik Sakkov, Harju Maavalitsuse arengu ja planeerimistalituse nõunik Kaarel Kose ja paljud teised oma ala tunnustatud eksperdid. Suvekooli avab värskelt TTÜ uueks rektoriks kinnitatud Jaak Aaviksoo.
Suvekool on erakordne võimalus nii üliõpilastele, õppejõududele ja teadlastele, ekspertidele ja spetsialistidele aga ka lihtsalt teemast huvitatud inimestele saada kokku, kuulata huvitavaid ettekandeid ja arutada probleeme akadeemilises, kuid samas suviselt vabas õhkkonnas.
Suvekooli osavõtutasu on 30 EUR, õpilastele, tudengitele ja doktorantidele 15 EUR. Osavõtutasu sisaldab võimalust osaleda diskussioonis kolmel päeval, suvekooli materjale, kohvipause ja lõunat ning vastuvõtuüritust Tallinna Lennujaamas 26. augustil. Hinnale ei lisandu käibemaks.
Vajalik registreerimine siin. Õpilase/tudengi soodustuse saamiseks lisa Märkuste lahtrisse oma õpilaspileti number ja kooli nimi, nt. “9305092616 TTÜ”
Kõik osalejad, kes on kohal kõigil kolmel päeval ja vastuvõtul ning teevad läbi etteantud (lihtsad) ülesanded, saavad tunnituse, mis on väärt 1 EAP.
Koht: TTÜ majandus- ja sotsiaalteaduste maja (Akadeemia tee 3), ruum SOC-413
Kogu informatsioon suvekoolist: www.ttu.ee/logistikasuvekool
Inglise keeles: www.ttu.ee/logisticssummerschool
Korralduslik ja muu lisainfo:
Kalle Uusmaa, tel. 5021059, firstname.lastname@example.org ja
prof. Dago Antov, email@example.com
Jaga infot TTÜ Logistika suvekoolist sõpadega
Peatse kohtumiseni!
TTÜ Logistikainstituut
Akadeemia tee 15a (IT-maja, II trepikoda, 2. korrus)
tel. 620 2608